בדיקת חמץ וניקוי הבית

1. ערוך השולחן תל"א, יד-טו

...מן התורה יכול לעשות אחד משני הדברים, או הבדיקה או הביטול, ויוצא ידי חובתו.. אבל חכמים הצריכו שני הדברים... שלא רצו לסמוך על הביטול בלבד... ולכן הצריכו בדיקה. ועל זה שנינו "אור לארבעה עשר בודקין את החמץ"...

1. משנה ברורה תל"ב, ח

...וכדאיתא בש"ס דיש מקומות ששוכרין לבדוק... שהבדיקה כהלכתה יש בה טורח גדול...

1. שולחן ערוך תל"ג, ו

רפת של בקר אינו צריך בדיקה, שאם היה שם חמץ הבהמות יאכלוהו. וכן לול של תרנגולים אינו צריך בדיקה, מפני שאם היה שם חמץ התרנגולים יאכלוהו.

1. שולחן ערוך תל"ג, יא

המכבד חדרו בי"ג בניסן ומכוין לבדוק החמץ ולבערו ונזהר שלא להכניס שם עוד חמץ, אף על פי כן צריך לבדוק בליל י"ד.

הגה: וכל אדם צריך לכבד חדריו קודם הבדיקה...

1. משנה ברורה תל"ג, מו

צריך לכבד חדריו - דלא מיבדק שפיר בלא כיבוד. והמנהג לכבד כל הבית והחדרים ביום י"ג, כדי שיוכל לעשות הבדיקה כדין בתחלת ליל י"ד...

1. שו"ע או"ח תמ"ב, ו

נהגו לגרר הכתלים והכסאות שנגע בהם חמץ, ויש להם על מה שיסמוכו...

1. משנה ברורה תמ"ב, כח, ושער הציון שם, נב

ויש להם על מה שיסמוכו - רצה לומר, דאין ללעוג על המנהג לומר שהוא מנהג שטות וחומרא יתירא, אלא יש לזה סמך מן הירושלמי, דאיתא שם "הטח ביתו בצק חייב לבער". ומכל מקום ראיה גמורה ליכא, דהתם כשטח על הכותל כעין שטחין בטיט... אבל לא בנגיעה מועטת. והענין, דישראל קדושים הם ונהגו להחמיר אפילו במשהו.

1. שערי תשובה תל"ג, ב

וכל אדם צריך לכבד וכו'. ולכן מקילין המוני עם לבדוק דרך העברה בלי חיפוש היטב בחורין וסדקין, לפי שתחלה מכבדין ורוחצין ומנקרין הכל היטב...

1. ספר כלבו סימן מ"ח

ונהגו במקצת מקומות שמטמינין פתיתין של פת בחורי הבית כדי שימצאם הבודק ויבערם, שאם לא ימצא כלום חששו לברכה לבטלה.

ואנו לא חששנו בזה, לפי שדעתנו כשמברכין על הבעור, לבער אם נמצא.

מיהו הר"ש ז"ל כתב באסור והתר שלו "אור לי"ד בודקין את החמץ לאור הנר, וככר ראשון שמוצא מברך על בעור חמץ"...

1. הגהת הרמ"א, תל"ב, ב

ונוהגים להניח פתיתי חמץ במקום שימצאם הבודק, כדי שלא יהא ברכתו לבטלה. ומיהו אם לא נתן לא עכב, דדעת כל אדם עם הברכה לבער אם נמצא.

1. שער הציון שם, ס"ק י"ב

ובפתחי תשובה הביא... דכהיום שהמנהג לכבד ולנקות הבית מכל חשש חמץ קודם ליל י"ד, יש למנהג זה יסוד מדינא.

1. ספר המנהיג הלכות פסח עמוד תלז-תלח

...ואם האשה מכבדת את הבית לסמוך על בדיקתה, צריכה לברך "על ביעור חמץ". ואם להקל על בעלה שיבדוק מהרה, אינה צריכה ברכה ואינה צריכה להזהר, אך בעלה יבדוק לאור הנר בכל מקום ולאחר בדיקתו הן צריכים להזהר.

1. שולחן ערוך תל"ו, א

המפרש מיבשה לים או יוצא בשיירא, ואינו מניח בביתו מי שיבדוק, תוך שלשים יום, זקוק לבדוק...

1. משנה ברורה תל"ג, א

...אם בדק בליל י"ג לאור הנר... ונזהר היטב שלא להכניס חמץ, אין צריך לחזור ולבדוק...

1. שער הציון תל"ג, ה

...והנה מדברי הפרי חדש והגר"א והלכות קטנות וחק יעקב משמע, דאפילו לכתחלה יכול לבדוק בליל י"ג לאור הנר, אם רק מתכוין לשם בדיקה. אכן, בספר חק יוסף פקפק על זה, דאף דמצד הבדיקה אין קפידא בזה, מכל מקום יש למנע מזה, דיפסיד אז הברכה, לפי מה דקיימא לן... דהבודק קודם הזמן לא יוכל לברך...

1. הגהת הרמ"א, תל"ב, א

ואם התחיל לבדוק בלא ברכה, יברך כל זמן שלא יסיים בדיקתו.

1. פסחים ו' ב

אמר רב יהודה אמר רב: הבודק צריך שיבטל.

מאי טעמא? אי נימא משום פירורין, הא לא חשיבי!

וכי תימא, כיון דמינטר להו אגב ביתיה חשיבי, והתניא: סופי תאנים ומשמר שדהו מפני ענבים, סופי ענבים ומשמר שדהו מפני מקשאות ומפני מדלעות... בזמן שאין בעל הבית מקפיד עליהן - מותרין משום גזל ופטורין משום מעשר!

- אמר רבא: גזירה שמא ימצא גלוסקא יפה ודעתיה עילויה.

1. משנה ברורה תמ"ב, לג

...כשלא נשאר בין הכל כזית אין צריך לבערו... אכן באמת יש מחלוקת בין הפוסקים בזה, דדעת הרבה פוסקים דאפילו פחות מכזית צריך ביעור. ודוקא כשראוי לאכילה קצת, אבל אם היה מטונף קצת ופחות מכזית אין צריך לבער לכולי עלמא:

1. שולחן ערוך תמ"ד, ד

אחר שאכל בשבת זה סעודת שחרית, ינער המפה שאכלו בה, ויקנח הקערות באצבעו, ויטמנם מן העין עם שאר כלי החמץ...

1. משנה ברורה תמ"ד,טו

ינער המפה - ואותן פירורין דקים וקינוח הקערות אין צריך להוציאן מרשותו, דנדרסין ברגלים ומתבערים מאליהן. ומכל מקום טוב שיכבד הבית אחר כך ע"י עכו"ם...

1. שו"ת יביע אומר חלק ד - אורח חיים סימן מ

...וכבר הסכימו רוב האחרונים שבדורות שלפנינו שיש חיוב סקילה בהדלקת החשמל בשבת... אלמא דחשיב אש גמור... גם לענין ברכת בורא מאורי האש במוצאי שבת על אור החשמל, דעת הרבה מאחרוני זמנינו שאפשר לברך ברכה זו על נר החשמל...

ואף לדעת איזה אחרונים המחמירים בנוגע להדלקת נרות שבת באור החשמל... בנידון דידן יודו, שאין כאן לשון "נר" במטבע הברכה, ואין הכרח דלישנא ד"בודקין את החמץ לאור הנר" בדוקא הוא.

1. שו"ת שבט הלוי חלק א סימן קלו

ושאלתך אם אני משתמש לאור האלקטרי בשעת בדיקה... בדרך כלל אנו רגילים לעשות הכל לאור הנר בלבד, אבל פשוט שאם חסר לנו לטיב הבדיקה משתמשים בו, כי העיקר הוא לבדוק כדת וכהלכה, ואור הנר הוא רק מכשיר למצוה.

1. שולחן ערוך תל"ג, א

...ואם עבר ולא בדק ליל י"ד, כשבודק ביום י"ד, לא יבדוק לאור החמה אלא לאור הנר. ואכסדרה שאורה רב, אם בדקה לאור החמה, דיו; והוא הדין כנגד ארובה שבחדר.

1. משנה ברורה שם, ס"ק ה

...דבאכסדרה שאורה רב אין צריך לנר, ודי באור החמה. ומה שכתב לשון דיעבד, משום דלכתחלה גם באכסדרה צריך לבדוק בליל י"ד.

1. שו"ת יביע אומר חלק ד - אורח חיים סימן מ

המורם מכל האמור, שבמקום הצורך שקשה לו להשיג נר שעוה, אפשר להתיר הבדיקה על ידי פנס כיס... ומכל מקום, היכא דאפשר נכון לחוש לפשט דברי המגן אברהם והאחרונים הבאים אחריו שסוברים שהזכוכית מפסקת... ויש לבדוק בנר של שעוה, שהוא מצוה מן המובחר והטוב והנאות לבדיקה... ובפרט שהיא מצוה הבאה פעם אחת משנה לשנה, שראוי לעשותה בלי שום פקפוק ובדחילו ורחימו כדת מה לעשות...

1. פסחים ח' א

ואבוקה לא?...

אמר רב נחמן בר יצחק: זה יכול להכניסו לחורין ולסדקין, וזה - אינו יכול להכניסו לחורין ולסדקין.

רב זביד אמר: זה - אורו לפניו, וזה - אורו לאחריו.

רב פפא אמר: האי - בעית, והאי - לא בעית.

רבינא אמר: האי - משך נהורא, והאי - מיקטף איקטופי.

1. "ביצחק יקרא", הערות הרב נבנצאל למשנה ברורה, תל"א ג'

לכאורה עדיף לבדוק בפנס מאשר בנר...